Uutisissa: Venäjän asevoimat aloitti operaatiot Syyriassa.
Toteutuuko 2 500 vuoden takainen profetia silmiemme edessä?
Ja: Naghmeh Abedini pyytää saada tavata Iranin presidentin.
Perimmäinen tavoite on evankeliointi.
Paavi ja kentuckylaiskirjaaja: -
Mitä paavi sanoi naiselle, joka on uskonnonvapaustaistelun keskiössä?
Venäjä aloitti operaatiot Lähi-idässä.
Jotkut näkevät profetioiden käyvän toteen. Tervetuloa uutisten pariin!
Presidentit Obama ja Putin asettuvat vastakkaisille puolille Lähi-idässä, -
joka on maailman tärkeimpiä alueita. Venäjä kokoaa omaa liittoumaansa -
taltuttaakseen ISIS-terroristit ja Syyrian sisällissodan.
Dale Hurd jatkaa.
Obaman pyrkiessä vetämään amerikkalaisjoukot Lähi-idästä -
Putin täyttää mielellään tyhjiön.
Obama ja Putin keskustelivat YK:ssa 28.9. ISISin-vastaisesta taistelusta.
Miehet ovat eri mieltä siitä, mitä tehdä julmalle diktaattori Assadille.
Kun diktaattori teurastaa omasta kansastaan kymmeniätuhansia, -
se ei ole vain maan sisäinen asia.
Putin näkee sen toisin.
On valtava virhe kieltäytyä yhteistyöstä Syyrian hallinnon ja armeijan kanssa.
Ne taistelevat urheasti terrorismia vastaan.
USA sanoo yhä, ettei Assadilla ole sijaa Syyrian tulevaisuudessa.
Analyytikkojen mukaan USA:n vaikutusvalta kutistuu alueella -
ja Putin yrittää kasvattaa Venäjän vaikutusta.
USA ei kuulu uuteen, -
Venäjän, Iranin, Syyrian ja USA:n liittolaisen, Irakin, liittoumaan.
USA sai tietää, että Irak jakaa tiedustelutietoja Venäjän liittoumalle.
Obama kuulosti avoimelta yhteistyölle.
USA on valmis yhteistyöhön kaikkien, myös Venäjän ja Iranin, kanssa.
Arvostelijoiden mukaan Obaman vetäytymispolitiikan takia -
Venäjän asema on vahvistunut Lähi- idässä USA:n aseman kustannuksella.
Dale Hurd, CBN News.
Monet kristityt uskovat, että Venäjällä on tärkeä rooli -
lopunaikojen profetioissa. Jututimme kirjailija Rosenbergiä -
Venäjän siirrosta Lähi-idässä ja sen mahdollisista vaikutuksista Israeliin.
Raamatussa on profetioita, kuten Hes. 38―39.
Siinä kerrotaan sodasta, jota tutkijat kutsuvat Googin ja Maagogin sodaksi.
Jos tekee historiallista salapoliisi- työtä ja tutkii kansojen nimiä, -
selviää, että kyseessä on Venäjän liittouma -
Iranin kanssa lopunaikoina.
Se piirittää Israelia ja hyökkää sitä vastaan pääosin pohjoisesta.
Liittouman tavoitteena on kukistaa, murskata ja tuhota Israel -
ja anastaa sen rikkaudet.
Profeetta Hesekiel kirjoitti profetian 2 500 vuotta sitten.
Venäjän ja Iranin välillä ei ole milloinkaan ollut liittoumaa, -
paitsi viimeksi kuluneen 10―15 vuoden aikana.
Venäjän ja Iranin välille on syntymässä liittouma.
Rosenberg puhui muutakin Israelin tulevaisuudesta -
ja siitä, miten kristityt voivat tukea Israelia.
Koko haastattelun voi kuunnella kotisivuiltamme.
Kristityt kokoontuivat 4.10. rukoilemaan rauhaa Jerusalemille.
Eagles' Wings Ministryn sponsoroimasta tapahtumasta osa -
televisioitiin suorana lähetyksenä. Järjestäjät arvioivat, -
että sadat miljoonat kristityt liittyvät rukoilemaan rauhaa Jerusalemille -
joka vuosi lokakuun ensimmäisenä sunnuntaina.
Tavoitteena on tarjota tietoa ja nostaa rukousta Israelin puolesta.
Iranin presidentti Ruhani ei tavannut Naghmeh Abedinia -
vieraillessaan New Yorkissa YK:ssa.
Lapset kärsivät, kun Saeed-isä on ollut vuosia vankilassa Iranissa.
Äiti saa osaksi lasten kivusta voimaa taisteluun Saeedin vapauttamiseksi.
Efrem Graham tapasi Naghmeh'n New Yorkissa.
Naghmeh Abedini jatkaa taistelua, -
jotta Iran vapauttaisi aviomies pastori Saeed Abedinin.
Hän toivoi tapaavansa Ruhanin New Yorkissa.
Ruhani viipyi maassa seitsemän tuntia puhuakseen YK:n yleiskokouksessa.
Tapaamista ei tullut, mutta Naghmeh sai läpi viestejä Iranin delegaatiolle.
Jututimme häntä.
He tietävät, että olen täällä. He ovat vahvistaneet saaneensa kirjeeni, -
mutta he eivät ole vielä vahvistaneet tapaamista.
En ymmärrä, miten pystyn nousemaan joka aamu ja toimimaan yh-äitinä -
kahdelle kärsivälle lapselle.
Aina kun matkustan, he pelkäävät, etten palaa kotiin.
He kärsivät, ja minun pitää jättää heidät suurimman kivun keskelle.
Heillä ei ole ollut isää kolmeen vuoteen.
Äiti on joutunut olemaan poissa paljon.
On ollut vaikeaa ja kivuliasta, mutta Jumala on antanut armon ja voiman.
Saeed on ollut vankilassa Iranissa uskonsa takia puolet lasten elämästä.
Lapset alkavat esittää vaikeita kysymyksiä.
Oli helpompaa, kun he olivat pieniä. Nyt he kysyvät: -
"Miksei Jumala vastaa? Olemme itkeneet ja anoneet.
Isi rakastaa Jeesusta. Miksei Jumala vapauta häntä?"
Naghmeh aikoo viipyä New Yorkissa niin kauan kuin YK kokoontuu -
ja joku voi kuulla häntä.
Efrem Graham, YK.
Seuraavaksi: paavin ja kirjaaja Kim Davisin yksityistapaaminen.
Mitä paavi sanoi myrskyn keskellä olevalle naiselle?
Amerikan suurin vähittäiskauppaketju myy "The Ultimate Gift" -filmiä.
Käsikirjoittaja McKay on Regentin yliopiston kasvatti.
Regentin yliopisto oli tosi luova ympäristö. Opettajat olivat ihania.
Monet auttoivat ja rohkaisivat minua kirjoittajana.
He nivoivat sen uskoon. Se oli tärkeää minulle. Siksi valitsin Regentin.
CBN:LTÄ: -
SEIKKAILU
HALKI SUURIMMAN KIRJAN
Aika ja paikka tuntematon.
SUPERKIRJA
Upeaa! Mistä heimosta hän tulee?
KOE RAAMATTU
Messiasko syntyy tallissa? - Historiallista!
Haluatko vai et?
Daniel, kuuntele!
Keitä te olette? - Olet suuressa vaarassa!
AIKAMATKA LUOMISESTA ILMESTYSKIRJAAN
Mestari, me hukumme! - Miksi pelkäätte?
SUPERKIRJA
Nouse! - Olen parantunut!
SE MUUTTAA IHMISTEN ELÄMÄÄ JA KULTTUUREJA
VIISITOISTA UUTTA JAKSOA
SE TUO JUMALAN SANAA MAAILMAN LAPSILLE
SE TAVOITTAA UUTTA SUKUPOLVEA
SUPERKIRJA ― SAATAVANA NYT
Cbnnews.com ― kiinnostavia uutisia milloin haluat 24/7.
Pysy ajantasalla.
Efrem Graham, New York.
Ei tarvitse odottaa uutisia.
Cbnnews.com sormien ulottuvilla koko päivän.
Katson vain haluamani jutut.
Etsin reportaasin ja katson sen saman tien.
Washingtonista Erick Stakelbeck.
Uutisten lähde ― cbnnews.com
Amerikan katoliset tervehtivät paavi Franciscusta innokkaasti -
paavin Yhdysvaltain-vierailulla, mutta eivät vain katoliset.
Paavi on työskennellyt myös muiden, kuten evankelikaalisten, kanssa.
John Jessup raportoi.
Philadelphia Flyersien kotihallin jäällä ylistäjät rukoilivat Pyhän Hengen tulta.
Tämä voi näyttää tyypilliseltä karismaattiselta ylistyskokoukselta, -
mutta tämä on ainutlaatuista. Tämä on karismaattisten katolisten kokous.
Karismaattiset ovat täällä sytyttämässä maailmaa.
Aikoinaan katolisten vieroksumat karismaattiset katoliset -
ovat saaneet tukea paavilta. Jotkut perinteiset katoliset -
ovat arvostelleet paavin ja evankelikaalisten yhteistyötä.
Mutta paavin sanotaan rakentavan siltoja hedelmälliseen liikkeeseen -
ajassa, jossa perhettä ja perinteisiä arvoja kohti hyökätään.
Kun helluntailaiset laskivat kätensä paavin päälle, -
kyse ei ollut sakramentillisesta asiasta. Se oli vain veljellinen ele.
Oli ihanaa nähdä, miten katolinen kirkko tajusi nämä liittolaisikseen.
Yhteistyöstä sai nauttia myös CBN.
Katolinen kirkko kutsui Superkirjan perhefestivaaleille.
Tuhat ilmaista "Viimeinen ehtoollinen" -DVD-levyä jaettiin 20 minuutissa.
He olivat pappeja, nunnia, uskonnonopettaja, opettajia.
Oli mahtavaa nähdä vaikutus.
Katoliset ja kristityt karismaatikot -
toivovat sen vahvistavan perheitä ja muuttavan maailman evankeliumilla.
John Jessup, Philadelphia.
Paavi sanoi, että valtion viranomaisilla on oikeus kieltäytyä -
homoliittolupien rekisteröinnistä, jos se on vastoin heidän omaatuntoaan.
Hän antoi lausunnon palatessaan Vatikaaniin.
USA:ssa hän tapasi kirjaaja Kim Davisin ja tämän aviomiehen.
Davis kertoo paavin sanoneen: "Kiitos rohkeudestasi. Pysy lujana."
Vatikaani vahvisti tapaamisen.
Davis vangittiin viideksi päiväksi hänen rikottua määräystä -
homoliittolupien rekisteröinnistä.
Tapaaminen järjestettiin Vatikaanin lähetystössä.
Davis on vain yksi niistä, jotka ovat kärsineet vakaumuksensa takia.
Kukkakauppiasta Washingtonin osavaltiossa rangaistaan uskon takia.
David Brody tapasi molemmat rohkeat naiset.
Uskonnonvapaustaistelussa kaksi kristittyä naista nousee esiin -
sankareiksi tekojensa ansiosta.
Kim Davis kieltäytyi homoliittolupien rekisteröimisestä Kentuckyssä.
Barronelle Stutzman ei myynyt kukkia homohäihin -
Washingtonin osavaltiossa.
Davis passitettiin vankeuteen. Stutzmania uhkaavat oikeusjutut, -
jotka voivat viedä häneltä liiketoimen ja kaiken omaisuuden.
Evankelikaaliset ihailevat taistoanne. Miten te näette itsenne?
Armon pelastamana syntisenä.
En ole sankari enkä marttyyri.
Yritän vain olla kuuliainen.
Uskovien tuen ja paavin tapaamisen lujittama Davis on valmis -
menemään vankilaan vaikka uudelleen.
Ihmiset sanovat saaneensa rohkaisua ja uutta voimaa. He ovat heränneet.
Ajattelen: "Herra, tämä on sen arvoista, -
jotta seurakunta herää ja nousee."
"Nousemisella" en tarkoita nousemista seisomaan, -
vaan polvillaan olemista rukouksessa. Sillä tavalla me taistelemme.
On sanottu, ettei Davisista ole puolustamaan avioliittoa.
Hän on eronnut kolmesti mutta antoi elämänsä hiljattain Jeesukselle.
Hän hämmästelee Jumalan työtä.
Oletko tullut miettineeksi, miten Jumala käyttää ihmisiä eri tavoin?
Se näkyy Raamatussakin.
Kamppailen sen kanssa itsekin.
Miksi Jumala valitsi kaikista ihmisistä minut, jolla on tällainen menneisyys, -
puolustamaan jotakin, jossa olen epäonnistunut niin surkeasti?
Sitten muistan, että tulin uudeksi, kun annoin elämäni Jeesukselle.
Hänen verensä puhdisti minut ja pesi minut puhtaaksi.
Vanha on poissa, ja uusi on edessäsi.
Ja...
Olen epätodennäköinen ihminen puolustamaan Jumalan Sanaa.
Barronelle Stutzman varoittaa, että taisto on pitkä, -
sillä korkeimman oikeuden päätös homoliitoista on vasta alkusoittoa.
Tilanne pahenee vielä paljon. Juristeilta viedään pian asianajolupa, -
jos he ottavat hoidettavakseen viharikostapauksia.
TV-väkeä saatetaan pian rajoittaa. "Et saa haastatella sitä ja sitä."
Kyse ei ole vain kukkakauppiaasta tai leipurista vaan kaikista kansalaisista.
Emme taistele vain minun vapauksieni vaan jokaisen vapauksien puolesta.
Taistelu voi tulla julkiselle areenalle, yritykseen tai oikeustaloon lähellesi.
David Brody, CBN News.
Tulossa: Ei lääkkeitä eikä lääkäreitä, vain rukous ja jumalanpalvelus.
Kurkistus ainutlaatuiseen huumekuntoutuslaitokseen -
yllättävässä maassa.
Hei! Olen Terry Meeuwsen. Tahdon kertoa Orvon lupaus -työstä.
Autamme lapsia, joiden elämän alku on ollut traaginen.
Isä kuoli. Äiti alkoi juoda. Hän antoi minut orpokotiin.
Olimme kodittomia. Äiti pakotti kerjäämään ruokaa.
Emme tiedä, missä sisareni on. Etsin häntä.
Haluamme palata äidin luo, mutta hän ei halua meitä.
Monissa maissa joutuu lähtemään orpokodista, kun täyttää 16.
Nuoret menettävät ainoan turvansa.
Monet joutuvat paritusrinkien ja rikollisjengien saaliiksi.
Yhdessä voimme katkaista kierteen.
20 dollarin kuukausilahjoituksella -
nuori saa tietokoneopetusta, elämäntaitoja ja rinnallakulkijoita.
Osoita heille Jumalan rakkautta. Soita ruudun numeroon ja sano, että autat.
Hän paransi sairaita, -
käveli vetten päällä -
ja nuhteli myrskyä.
Jeesus teki ihmeitä, jotka muuttivat maailman, -
ja kertoi meille voiman salaisuuden.
Gordon Robertson opettaa Isä meidän -rukouksesta.
Hän vie meidät kuningas Daavidin palatsista Galileanjärvelle -
ja valottaa historian suurimman rukouksen salaisuutta ja merkitystä.
Aiheita: syvempi Jumala-suhde, pahan voittaminen, -
miten rukoilla valtakunnan voimassa ja tarkoitus, joka on varattu meille.
Lisämateriaalina videokiertomatka Israelin tärkeimpiin kohteisiin.
Kuulet hienoista arkeologisista löydöistä.
Opi rukoilemaan Jeesuksen tavoin ja vapauta Jumalan valtakunnan voima.
Tilaa englanninkielinen opetuslevy.
Kiinan hallinto ilmoitti kesällä, -
että huumeet ovat levinneet 90 prosenttiin maasta.
Yhdessä provinssista riippuvaisia autetaan -
hieman erilaisen metodin, rukouksen, avulla.
George Thomas raportoi Yunnanista Kiinasta.
Yunnanin provinssin lounaisosassa -
Kiinan ja Myanmarin rajaseudulla -
on käynnissä ainutlaatuinen huumekuntoutusohjelma, -
jossa huumeriippuvaisia autetaan rukouksen ja Raamatun avulla.
Uskomme, että yksin Jumala voi voimallaan muuttaa ihmisen elämän.
Xu Chengyun oli perustamassa evan- kelista kuntoutuskeskusta v. 2007.
Emme käytä lääkkeitä tai rankkoja metodeja vaan yksinkertaista rutiinia.
Rukousrutiinia...
Isä, nöyrästi rukoilemme edessäsi veljemme puolesta.
Käytä häntä, vahvista häntä. Anna hänen nähdä väkevä voimasi.
Auta häntä näkemään virheensä ja syntinsä ja tekemään parannuksen, -
jotta hän saisi uuden tilaisuuden ja uudistuisi Jeesuksessa.
Ylistystä...
Sinuun yksin luotan Läsnäolosi tuo voiton
Jahve, Jumalani Ylistän nimeäsi iäti
Raamattutunteja...
Luetaan yhdessä: "Sillä minä en häpeä evankeliumia; -
sillä se on Jumalan voima, itsekullekin uskovalle pelastukseksi, -
juutalaiselle ensin, sitten myös kreikkalaiselle."
Paljon onnea vaan
Yhteyttä...
Paljon onnea veli!
Paljon onnea vaan!
Ja palvelemista...
Autettavien pitää nähdä Kristuksen parantava voima.
Meidän pitää olla esimerkkinä Jumalan rakkaudesta.
Xun mukaan tärkeintä on luoda turvallinen paikka kärsiville.
Tulokset puhuvat puolestaan.
Avunhakijoista 60 prosenttia on vapautunut huumeista.
Uudelleen langenneita palaa tänne. Jumala koskettaa heitä.
Onnistumiset tulevat Jumalalta.
Zhao Linbin on todiste siitä, että rukous toimii.
Jäin huumekoukkuun vuonna 1989. Sitä jatkui 20 vuotta.
Olin heroiiniriippuvainen. Yritin lopettaa, mutta en pystynyt.
Päädyin valtion työvankilaan, mutta en raitistunut. Menetin toivoni.
Tilanne muuttui vuonna 2010, kun äiti anoi häntä kokeilemaan keskusta.
Hän oli tosi kuuliainen. Hän oli hyvä poika, mutta hän ajautui harhateille.
Tiesin, että jos jokin paikka auttaa, se on keskus. Pyysin häntä tulemaan.
Zhao suostui. Keskus vaatii kuntou- tujilta sitoutumista ainakin vuodeksi.
Alussa se oli vaikeaa. Pinna oli tosi kireällä.
Riitelin henkilökunnan kanssa koko ajan. En kuunnellut neuvoja -
ja loukkasin heitä. En halunnut rukoilla enkä lukea Raamattua.
Henkilökunta ei luovuttanut. He rukoilivat ja uskoivat, -
että Jumala koskettaa häntä, kuten monia muita aiemmin.
Emme ole käyneet kouluja. Luotamme vain uskoon ja rukouksen voimaan.
Zhao sanoo, että kun aikaa kului, -
Kristuksen rakkauden ja anteeksi- annon syvyys kirkastui hänelle.
Elämästäni valui hukkaan 20 vuotta. En halua palata entiseen.
Olin jopa vankilassa. Tiedän, että Jumala korvaa menetetyt vuodet.
Jumala on tehnyt minussa ihmeen.
Zhao työskentelee kuntouttajana.
Hän tykkää soittaa rumpuja ylistyshetkinä.
Ihme jatkuu, kun hän matkustaa ja todistaa muille, -
mitä tapahtuu, kun Jumala koskettaa.
Uskon, että jos kadun vilpittömästi ja otan Jeesuksen Herrakseni, -
saan anteeksi ja pääsen Hänen valtakuntaansa.
Nyt tiedän, että Jeesus on huumeriippuvaisten toivo.
Kuntoutuskeskus varautuu ottamaan lisää asiakkaita.
Kiinan huumeviraston juuri julkaiseman arvion mukaan -
maassa on lähes 14 miljoonaa huumeriippuvaista.
Kameramme seurasivat, kun keskuk- seen tuli hiljattain uusia asiakkaita.
Mistä tulet. - Ruilista.
Provinssi tunnetaan korkeista huumeluvuista.
Koska aloitit käytön? - 2006.
Evankelinen kuntoutuskeskus muuttaa yhden elämän kerrallaan.
Näemme Jumalan tarkoituksen ja läsnäolon jokaisessa täällä.
Hän toi heidät tänne.
Isä, kiitos. Sinun tuntemisesi tuo iloa.
Elämämme tarkoitus löytyy Sinusta.
Kaikki kunnia Sinulle Jeesuksen nimessä. - Aamen.
George Thomas, Kiina.
Kiitos, George. Seurakunnan työtä maailmalla -
voi seurata kotisivuillamme osoitteessa cbnnews.com.
Jokainen lapsi on arvokas.
Jokainen on lahja.
Jokainen on ainutlaatuinen.
Jokainen on keskeneräinen, -
tarina, jota vielä kirjoitetaan, veistos, joka hakee muotoaan.
Superkirja tarjoaa lapsille vahvan hengellisen perustan.
Tässä kuussa: "Pätsi".
Kuningas tuhlaa rahaa patsaaseen. Käskee kumartaa sitä.
Joskus oikea päätös on vaikein tehdä.
Emme kumarra jumalianne.
Kuumentakaa pätsiä seitsemän kertaa kuumemmaksi!
Tilaa uusin jakso "Pätsi" kotisivuiltamme tai puhelimitse.
Lähetämme sen 25 dollarin lahjoitusta vastaan.
En saata katsoa! - Näen neljä miestä, -
eikä tuli vahingoita heitä.
Hanki Superkirja ja näe, kuinka ihmeitä tapahtuu.
Minulla oli loistoidea. Koin olevani ainoa, joka näki siinä potentiaalia.
En miettinyt vain, mitä voisin tehdä vaan mitä voisin olla liike-elämässä.
Siksi valitsin Regentin.
Siellä Jumalan antamat kyvyt hiottiin teräänsä.
Regent tarjoaa lähi- ja verkko-opetusta.
Lisätietoja saa osoitteesta RegentUndergrad.com tai puhelimitse.
Kun valitset Regentin, valitset muuttaa elämäsi.
CBN:n uusi CBN-Raamattu: -
helppo tapa tutkia Raamattua ja kasvattaa uskoa.
Korosta suosikkijakeita. Lue eri käännöksiä.
Lue kommentaaria. Etsi ristiviittauksia Strong-konkordanssihaulla.
Oikeat työkalut Raamatun tutkimiseen yhdestä paikasta.
CBN-Raamattu on saatavana CBN:n kotisivuilla tai AppStoresta.
CBN:n Operaatio Siunaus auttaa Nepalin naisia jälleenrakennustyössä.
Huhtikuinen maanjäristys jätti monet siellä kodittomiksi -
ja kamppailemaan selviytymisensä puolesta.
Operaatio Siunaus on ollut alusta asti kentällä tarjoamassa apua.
Tiimit avasivat keskuksen, jossa naiset oppivat arvokkaita taitoja -
perustaakseen pienyrityksiä ja hankkiakseen elannon.
Kuvittele saavasi tietää, että kauhea sairaus valtaa vääjäämättä kehoasi.
Miten viettäisit jäljellä olevan ajan?
CWN-tuottaja Stephen Little tapasi miehen, joka kohtasi sen valinnan.
Samalla aloitamme uuden ohjelmaosion kristityistä, -
jotka eivät yleensä ole esillä. Osion nimi on "Tutkan alapuolella".
Nämä ovat kertomuksia uskovista, jotka tarttuvat toimeen, palvelevat, -
karttavat parrasvaloja ja rakastavat Jeesuksen tavoin.
"Tutkan alapuolella"
Nyt tai ei koskaan -filmi (2007) kertoo kahdesta kuolemansairaasta.
He listaavat asiat, jotka he haluavat vielä tehdä.
Juoni muistuttaa ystävästäni R.B. Marrow'sta.
Lääkärit antoivat viitisen vuotta laadukasta elinaikaa -
pari vuotta sitten.
Kolmisen vuotta olisi siis vielä aikaa.
R.B. sairastaa Parkinsonin tautia.
Vesiliikunta auttaa lihasheikkouteen.
Sairaus vie hiljalleen kyvyn kävellä, puhua ja hoitaa tavallisia askareita.
Selkärangassa ja selässä on hirvittävät kivut.
Jumppaan hoitotuolissa aamuisin ja iltapäivisin. Syön hurjasti lääkkeitä.
Siitä huolimatta R.B. lähti lähetysmatkalle Ecuadoriin.
Täällä työskentelemme kovemmin kuin koskaan eläessäni.
Kapuamme näitä rinteitä. Puhumme. Aamusta yömyöhään.
Täällä Parkinsonin tauti ei vaivaa yhtään.
Jumala vahvistaa ruumistani ja antaa kyvyn tehdä tätä. Tämä on ihme.
R.B. oli myös osa jonkun toisen ihmettä.
Eräs nainen makasi kuolinvuoteellaan.
Hänellä oli niin iso kasvain, että luulimme hänen olevan raskaana.
Tiimin rukoiltua nainen nousi vuoteelta ja tuli raamattuluennolle.
Hän ei olisi voinut nousta ja kavuta vuorenrinnettä ylös luennolle, -
jos ei Jumala olisi parantanut häntä.
Siitä R.B. sai uutta toivoa taisteluun sairautta vastaan.
Palvelen parhaani mukaan niin kauan kuin pystyn. Se pitää minut terveenä.
Hänellä on sanoma vaikeuksien kanssa painiville: -
Taivaan valtakunta on epäitsekkyyttä, saatanan valtakunta on itsekkyyttä.
Jos pysyy epäitsekkäänä, Jumala auttaa ja antaa voimaa.
Ellet tiedä, mitä tehdä, kurkkaa R.B.:n listaa -
ja löydä vapaus palvelemalla muita.
Steve Little, Tutkan alapuolella.
Kiitos, Steve. Mikä innoitus! Jumalalle mikään ei ole mahdotonta.
Kiitos seurasta. Ensi viikkoon, näkemiin ja Jumalan siunausta!
Suomennos: Marianne Tenetz